heliodorus-scr-erot.aethiopica 10.6
τότε δ̓ οὖν διὰ πάσης νυκτὸς ἄλλοι κατ̓ ἄλλο τὸν ποταμὸν διαπεραιωθέντες , προαπαντῶντες καὶ ἴσα καὶ θεὸν εὐφημοῦντες ἐδεξιοῦντο τὸν Ὑδάσπην . οὗτοι μὲν δὴ καὶ πορρωτέρω , μικρὸν δὲ πρὸ τῆς ὀργάδος ἐντυχόντες οἱ Γυμνοσοφισταὶ δεξιάς τε ἐνέβαλλον καὶ φιλήμασιν ἠσπάζοντο . μετὰ δὲ τούτους ἡ Περσῖνα τοῦ νεώ τε ἐν προπύλοις καὶ περιβόλων ἐντός . κἀπειδὴ προσπεσόντες τοὺς θεοὺς προσεκύνησαν καὶ τὰς χαριστηρίους εὐχὰς ὑπὲρ τῆς νίκης καὶ σωτηρίας ἐτέλεσαν , ἐκτὸς περιβόλων ἐλθόντες ἐπὶ τὴν δημοτελῆ θυσίαν ἐτρέποντο , κατὰ τὴν προηυτρεπισμένην ἐν τῷ πεδίῳ σκηνὴν προκαθίσαντες , ἣν τέσσαρες ἐπλήρουν νεότμητοι κάλαμοι , σχήματος τετραπλεύρου γωνίαν ἑκάστην ἑνὸς καλάμου κίονος δίκην ἐρείδοντος , καὶ κατὰ τὰς ἄκρας εἰς ἀψῖδα περιαγομένου , καὶ τοῖς ἄλλοις ἅμα φοινίκων ἔρνεσι συμπίπτοντος , καὶ τὸ ὑποκείμενον ὀροφοῦντος . καθ̓ ἑτέραν δὲ σκηνὴν πλησίον ἐφ̓ ὑψηλῆς μὲν κρηπῖδος θεῶν τε ἐγχωρίων ἀγάλματα καὶ ἡρώων εἰκόνες προύκειντο , Μέμνονός τε καὶ Περσέως καὶ Ἀνδρομέδας , οὓς γενάρχας ἑαυτῶν οἱ βασιλεύοντες Αἰθιόπων νομίζουσι : χθαμαλώτεροι δὲ καὶ οἷον ὑπὲρ κορυφῆς τὰ θεῖα πεποιημένοι , κατὰ τῆς δευτερευούσης κρηπῖδος οἱ Γυμνοσοφισταὶ ἐπεκάθηντο . τούτων ἑξῆς ὁπλιτῶν φάλαγξ εἰς κύκλον περιεστοίχιστο , ταῖς ἀσπίσιν ὠρθωμέναις καὶ ἀλλήλων ἐχομέναις ἐπερειδομένη , τό τε πλῆθος ἐξόπισθεν ἀναστέλλουσα καὶ τὸ μεσεῦον ἀνενόχλητον τοῖς ἱερουργουμένοις παρασκευάζουσα . μικρὰ δὲ δὴ προδιαλεχθεὶς πρὸς τὸν δῆμον ὁ Ὑδάσπης , καὶ τήν τε νίκην καὶ τὰ ὑπὲρ τοῦ κοινοῦ κατορθωθέντα καταγγείλας , ἔχεσθαι τῆς θυσίας τοῖς ἱεροποιοῖς ἐκέλευε . τριῶν δὴ βωμῶν τῶν πάντων εἰς ὕψος ᾐρμένων , καὶ τῶν μὲν δυοῖν κεχωρισμένως Ἡλίῳ τε καὶ Σελήνῃ συνεζευγμένων , τοῦ τρίτου δὲ τῷ Διονύσῳ καθ̓ ἕτερον μέρος ἰδιάζοντος , τούτῳ μὲν παντοῖα ζῶα ἐπέσφαττον , διὰ τὸ πάνδημον , οἶμαι , τοῦ θεοῦ καὶ πᾶσι κεχαρισμένον ἐκ ποικίλων τε καὶ παντοίων ἱλασκόμενοι , ἐπὶ δὲ τῶν ἑτέρων Ἡλίῳ μὲν τέθριππον λευκὸν ἐπῆγον , τῷ ταχυτάτῳ τῶν θεῶν , ὡς ἔοικε , τὸ τάχιστον καθοσιοῦντες , τῇ Σεληναίᾳ δὲ ξυνωρίδα βοῶν , διὰ τὸ περίγειον , ὡς ἔοικε , τῆς θεοῦ τοὺς γηπονίᾳ συνεργοὺς καθιεροῦντες .
Lemmas: τότε δέ οὖν διά πᾶς νύξ ἄλλος κατά ἄλλος ὁ ποταμός διαπεραιόω , προαπαντάω καί ἴσος καί θεός εὐφημέω δεξιόομαι ὁ Ὑδάσπης . οὗτος μέν δή καί πρόσω , μικρός δέ πρό ὁ ὀργάς ἐντυγχάνω ὁ Γυμνοσοφισταί δεξιός τε ἐμβάλλω καί φίλημα ἀσπάζομαι . μετά δέ οὗτος ὁ Περσίς ὁ ναός τε ἐν πρόπυλον καί περίβολος ἐντός . ἐπειδή προσπίπτω ὁ θεός προσκυνέω καί ὁ χαριστήριος εὐχή ὑπέρ ὁ νίκη καί σωτηρία τελέω , ἐκτός περίβολος ἔρχομαι ἐπί ὁ δημοτελής θυσία τρέπω , κατά ὁ προευτρεπίζω ἐν ὁ πεδίον σκηνή προκαθίζω , ὅς τέσσαρες πληρόω νεότμητος κάλαμος , σχῆμα τετράπλευρος γωνία ἕκαστος εἷς κάλαμος κίων δίκη ἐρείδω , καί κατά ὁ ἄκρα εἰς ἁψίς περιάγω , καί ὁ ἄλλος ἅμα φοῖνιξ ἔρνος συμπίπτω , καί ὁ ὑπόκειμαι ὀροφόω . κατά ἕτερος δέ σκηνή πλησίον ἐπί ὑψηλός μέν κρηπίς θεός τε ἐγχώριος ἄγαλμα καί ἥρως εἰκών πρόκειμαι , Μέμνων τε καί Περσεύς καί Ἀνδρομέδα , ὅς γενάρχης ἑαυτοῦ ὁ βασιλεύω Αἰθίοψ νομίζω : χθαμαλός δέ καί οἷος ὑπέρ κορυφή ὁ θεῖος ποιέω , κατά ὁ δευτερεύω κρηπίς ὁ Γυμνοσοφισταί ἔφημαι . οὗτος ἑξῆς ὁπλίτης φάλαγξ εἰς κύκλος περιστοιχίζομαι , ὁ ἀσπίς ὀρθόω καί ἀλλήλων ἔχω ἐπερείδω , ὁ τε πλῆθος ἐξόπιθεν ἀναστέλλω καί ὁ μεσεύω ἀνενόχλητος ὁ ἱερουργέω παρασκευάζω . μικρός δέ δή προδιαλέγω πρός ὁ δῆμος ὁ Ὑδάσπης , καί ὁ τε νίκη καί ὁ ὑπέρ ὁ κοινός κατορθόω καταγγέλλω , ἔχω ὁ θυσία ὁ ἱεροποιός κελεύω . τρεῖς δή βωμός ὁ πᾶς εἰς ὕψος ἀείρω , καί ὁ μέν δύο κεχωρισμένως Ἥλιος τε καί Σελήνη συζεύγνυμι , ὁ τρίτος δέ ὁ Διόνυσος κατά ἕτερος μέρος ἰδιάζω , οὗτος μέν παντοῖος ζῷον ἐπισφάζω , διά ὁ πάνδημος , οἴομαι , ὁ θεός καί πᾶς χαρίζω ἐκ ποικίλος τε καί παντοῖος ἱλάσκομαι , ἐπί δέ ὁ ἕτερος Ἥλιος μέν τέθριππος λευκός ἐπάγω , ὁ ταχύς ὁ θεός , ὡς ἔοικα , ὁ ταχύς καθοσιόω , ὁ Σελήνη δέ ξυνωρίς βοῦς , διά ὁ περίγειος , ὡς ἔοικα , ὁ θεός ὁ γηπόνιον συνεργός καθιερόω .